Politiet aksjonerte på Sola
Politiet aksjonerte etter varsel om at elleve for politiet kjente personer reiste samlet fra Gardermoen til Stavanger fredag ettermiddag. Ved ankomst Sola flyplass ble de stanset av politiet som kontrollerte dem og spurte om hvilke planer de hadde for besøket.. - Vi kontrollerte dem og hadde en samtale. De er alle kjent av politiet og når vi fikk vite at de var samlet på reise til Stavanger ville vi følge opp hva de skulle her. Alle er bosatt på Østlandet, sier operasjonsleder Victor Jensen i Rogaland politidistrikt il NTB. Politiet vil ikke gå nærmere inn på hva slags gruppering de elleve skal tilhøre, men sier at det er snakk om kjenninger fra gjengmiljøet. Ifølge Stavanger Aftenblad undersøkte politiet fredag ettermiddag om det er planlagt noen MC-fest i regionen i løpet av helga. Flere kjente MC-gjenger har avdelinger eller vennskapsklubber i Stavanger-området. Flyet som de elleve reiste med landet klokken 16.05. En snau halvtime senere var samtlige dimittert av politiet og kunne fritt reise videre.
Politiet i Rogaland aksjonerte fredag ettermiddag mot en gruppe på elleve navngitte personer som ankom Sola flyplass.